als_Latn dik_Latn sag_Latn
Shallari pranon bashkëpunimin: A është ky motivi i vrasjes?Postuar më: 12 June 2017 11:31
Mikel Shallari, personi i arrestuar për vrasjen e komisar Artan Cukut, ka pranuar të bashkëpunojë me policinë dhe prokurorinë.
Sipas News24, burimet thonë se Shallari ka pranuar të bashkëpunojë, çka ka shtuar shpresat e organeve hetimore se do zbardhin motivin dhe porositësin e kësaj vrasje.
Një ditë më parë u njoftua se policia, në bashkëpunim me Prokurorinë e Krimeve të Rënda, ka arrestuar ekzekutorin e dyshuar të ish-komisarit të Policisë, Artan Cuku, ngjarje kjo e ndodhur në prill të këtij viti, në hyrjen e pallatit ku banonte i ndjeri.
Emrin e atentatorit dhe provat e mbledhura ndaj tij i ka bërë publike vet drejtori i Përgjithshëm i Policisë së Shtetit.
“Autori i dyshuar i vrasjes së ish-oficerit të policisë është Mikel Edmond Shallari, i vitlindjes 1993, lindur në Kuçovë dhe banues në “Qytetin Studenti” të Tiranës. Roli i Mikel Shallarit është ekzekutor në këtë ngjarje. Dyshohet se ka edhe persona të tjerë bashkëpunëtorë, të shpallur në kërkim, roli i të cilëve do të përcaktohet më vonë”, tha Haki Çako, drejtori i Përgjithshëm i Policisë së Shtetit.
“Nuk i dimë ende motivet. Dimë që këmbëzën e ka shkrehur Shallari, por nëse është ky edhe ideatori, këtë nuk mund ta themi për momentin”, tha Henrik Ligori, prokuror i çështjes.
Sipas prokurorit, Shallari dyshohet si vrasës me pagesë.
Nga hetimet dyshohet se Shallari nuk ka qenë i vetëm në këtë krim dhe hetimet po vijojnë me gjetjen dhe ndalimin e bashkëpunëtorëve të tjerë.
Ndërkohë të hënën u mësua se policia ka shpallur në kërkim vëllezërit Bujar dhe Florian Daka.
Ata janë vëllezërit e Agim Dakës, që humbi jetën në zyrën e Cukut në vitin 2005.
Në atë kohë u tha se ishte vetëvrasje, por familja e Dakës pati dyshime se ai është vrarë nga Cuku.
Pavarësisht se ka raportime se mes familjeve ka pasur një pajtim, policia ka dyshimet e saj.
Ajo po verifikon nëse Bujar Daka dhe Mikel Shallari kanë pasur njohje gjatë kohës që kanë qenë në burg.
Daka dhe Shallari kanë qenë të dënuar për trafik droge në Zvicër.
Policia ishte në banesën e dy vëllezërve, por nuk i gjeti.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn